El primer partit de la selecció brasilera fou el 1914 enfront l'Exeter City F.C. anglès, a Laranjeiras Estadi (Fluminense), vencent per 2 a 0. La primera gran actuació internacional de la selecció fou a la Copa del Món de Futbol 1938 de França on, de la mà del golejador Leônidas da Silva acabà en tercera posició. L'any 1950 la confederació brasilera organitzà la Copa del Món. Brasil era la gran favorita i el seu triomf a casa semblava clar, però perdé la final contra l'Uruguai per 2 a 1 en un encontre que fou conegut com el "Maracanaço". Una de les conseqüències de la final fou el canvi d'uniforme, fins aleshores blanc, a l'actual groc i blau.